**Տակամացու** (ճապ.՝ 高松市 *Տակամացու-սի*)՝ Ճապոնիայի կենտրոնական քաղաք, Սիկոկու կղզու Կագավա պրեֆեկտուրայի վարչական կենտրոն, Ճապոնական ծովում խոշոր նավահանգիստ։ 2005 թվականի սեպտեմբերի 26-ին և 2006 թվականի հունվարի 10-ին Տակամացուն ընդլայնվեց՝ ի հաշիվ Սիոնոե, Մուրե, Աձի, Կագավա, Կոնան և Կոկուբունձի ավանների միավորման։ Պրեֆեկտուրայի մակերեսը կազմում է 1876,55 կմ², բնակչությունը՝ 981 577, (2014 թվականի օգոստոսի 1-ի տվյալների համաձայն), բնակչության խտությունը՝ 523,08 մարդ/կմ²։

Պատմություն և զբոսաշրջություն
-----------------------------

Բնակավայրը պաշտոնապես ստացել է քաղաքի կարգավիճակ 1890 թվականի փետրվարի 15-ին։ Տակամացուն Էդոյի ժամանակաշրջանից սկսած կար և մնում է շրջանի քաղաքական և տնտեսական կենտրոն, երբ Մացուդայրա դինաստիայի կառավարիչները վերջինիս հռչակեցին իրենց տերությունների մայրաքաղաք։

Սետոյի մեծ կամուրջի բացումից հետո գնացքները Տակամացուից երթևեկում են դեպի Ունո (Տամանո, Օկայամա)։

Տակամացուի գլխավոր տեսարժան վայրը կարելի է համարել Ռիցուրին զբոսայգին՝ հիանալի այգի՝ հիմնադրված Էդոյի ժամանակաշրջանում։ Տակամացուում են գտնվում մի քանի թանգարաններ՝ Կագավայի պրեֆեկտուրայի թանգարանը և նրա մասնաճյուղ Ճապոնական ծովի ժողովրդական պատմության թանգարանը։ Տակամացուում է գտնվում Գոկեն լեռը (Յակուրի), որտեղ էլ գտնվում է Յակուրի-ձի վանքը։ Յասիմա շրջանում գտնվում է Յասիմա- ձի վանքը և բաց երկնքի տակ թանգարան հանդիսացող Սիկոկու-մուրան։

Տրանսպորտ
---------

Տակամացուն ծովային նավահանգիստ է։ Տակամացուի նավահանգիստը լաստուղիներով կապված է Ճապոնական ծովի տարբեր նավահանգիստների հետ։ Կան *JR.* երկաթգծերի կայարաններ։ Տակամացուն հանդիսանում է նաև տեղական Կոտոդեն երկաթգծային ընկերության կենտրոն, որի ուղիները քաղաքին կապում են Կոտոխիրա և Սանուկի քաղաքների հետ։ Գոկեն լեռան վրա գործում է տուրիստական թեք վերելքով լարային երկաթուղի։

Սպորտ
-----

Քաղաքում հիմնադրվել է «Կատամատարե Սանուկի» ֆուտբոլային ակումբը։

Մշակույթ
--------

2010 թվականից Տակամացուն հանդիսանում է մեկը տասնչորս տեղանքներից (տասներկու կղզի և երկու մերձծովյան քաղաք), որտեղ անցկացվում է Տրիեննալե Սետոուտի ժամանակակից մշակույթի միջազգային փառատոնը։

Եղբայր քաղաքներ
---------------

* Ամերիկայի Միացյալ Նահանգներ Սենտ-Պիտերսբերգ, ԱՄՆ (1961)
* Ճապոնիա Հիկոնե, Ճապոնիա (1966)
* Ճապոնիա Միտո, Ճապոնիա (1974)
* Ֆրանսիա Տուր, Ֆրանսիա (1988)
* Չինաստանի Ժողովրդական Հանրապետություն Նանչան, Չինաստան (1990)
* Ճապոնիա Յուրիխոնձյո, Ճապոնիա (1999)

Հիշատակումներ գրականության մեջ
------------------------------

* Տակամացուն այն քաղաքներից մեկն է, որտեղ տեղի է ունենում Հարուկի Մուրակամիի «Կաֆկան լողափին» վեպի իրադարձությունները։

Ծանոթագրություններ
------------------

1. ↑  人口統計｜香川県 (яп.)
2. ↑  平成30年全国都道府県市区町村別面積調（平成30年10月1日時点）
3. ↑  «ページが見つかりませんでした». Արխիվացված է օրիգինալից 2008 թ․ հունվարի 29-ին. Վերցված է 2019 թ․ մարտի 28-ին.

Արտաքին հղումներ
----------------

* \* Պաշտոնական կայք(ճապոներեն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Տակամացու» հոդվածին։ |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | ՅուԹյուբ |
|  |
| Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Բրոքհաուս · Լարուսի |
|  |
| Չափորոշչային վերահսկողություն | CiNii: DA0232822X · GND: 4340630-0 · LCCN: n80053160 · NDL: 00264107 · VIAF: 138371392 · WorldCat VIAF: 138371392 |

 |